Csíkszék közepében
Csíkszék közepében
Egy arany galiczka;
Annak közepében,
Két ritka madárka.

Egyik ritka madár
N. N. Anna volna;
Másik ritka madár
N. N. István volna.

N. N. Anna kincsem,
Süss pogácsát nékem;
Sütnék biz én kincsem,
De nincs búzalisztem.

N. N. István kincsem,
Irj gúzsalyat nekem;
Irnék biz én kincsem,
De nincs író késem.

Hajnalba felkeltem,
Tehenem megfejtem;
Vajat készítettem,
Lisztet kölcsön kértem,
Még is édesemnek
Pogácsát sütöttem.
Népköltészet